VZOREC

**MESTNA OBČINA LJUBLJANA**, Mestni trg 1, Ljubljana, ki jo zastopa župan Zoran JANKOVIĆ, identifikacijska št. za DDV: SI67593321, matična številka: 5874025000 (v nadaljevanju: MOL)

in

**IZVAJALEC\_\_\_\_\_\_\_\_**, naslov\_\_\_\_\_\_\_\_\_\_\_, davčna številka/identifikacijska št. za DDV[[1]](#footnote-1): \_\_\_\_\_\_\_\_\_\_\_, matična številka \_\_\_\_\_\_\_\_\_\_ , ki ga zastopa \_\_\_\_\_\_\_\_\_\_\_ (v nadaljevanju: izvajalec)

skleneta naslednjo

**P O G O D B O**

**o sofinanciranju kulturnega projekta na področju festivali**

 **v obdobju od 2018 do 2019**

**številka C7560-18-44\_\_\_**

**1. člen**

S to pogodbo bo MOL sofinanciral, izvajalec pa izvedel kulturni projekt v obdobju od 2018 do 2019 (v nadaljevanju: projekt), ki je bil izbran z odločbo št. dok. DS \_\_\_\_\_\_\_\_\_ z dne \_\_\_\_\_\_\_\_\_\_\_(v nadaljevanju: odločba) na osnovi Javnega razpisa za izbor dvoletnih kulturnih projektov na področju festivali, ki jih bo v letih 2018 in 2019 sofinancirala Mestna občina Ljubljana, najavljenega v Uradnem listu RS, št. \_\_\_\_\_ in objavljenega na spletni strani [www.ljubljana.si](http://www.ljubljana.si) (v nadaljevanju: javni razpis).

**2. člen**

Sredstva po tej pogodbi se dodelijo z namenom sofinanciranja festivalov, ki kulturno ustvarjanje povezujejo z družbenokritičnimi in družbeno angažiranimi vidiki mestnega življenja ter hkrati udejanjajo interdisciplinarni pristop k različnim umetniškim področjem in medijem.

Sofinanciranje je namenjeno podpori dvoletnih kulturnih projektov na področju festivali, ki so v javnem interesu in so po svoji angažiranosti prepoznani kot vrhunski ter nujno potrebni za pestro intelektualno in ustvarjalno življenje na območju MOL.

**3. člen**

Izvajalec se zavezuje, da bo v letu 2018 izvedel kulturni projekt v skladu z opisom vsebine iz prijave na javni razpis, ki je kot priloga sestavni del te pogodbe (v nadaljevanju: izvedba projekta v letu 2018).

|  |  |  |
| --- | --- | --- |
| Naslov projekta: | Obseg aktivnosti v letu 2018: | Čas realizacije projekta: |
|  |  |  |

Rok za izvedbo projekta v letu 2018 je do 31. 12. 2018.

**4. člen**

Pogodbeni stranki ugotavljata, da je celotna vrednost projekta v letu 2018, ki je povzeta iz prijave izvajalca na javni razpis, **\_\_\_\_\_\_\_\_\_\_\_\_\_\_\_** EUR (z besedo: **\_\_\_\_\_\_\_\_\_\_\_\_\_\_\_**  evrov xx/100).

Pogodbeni stranki ugotavljata, da je celotna vrednost projekta v letu 2018, dogovorjena na podlagi izdane odločbe \_\_\_\_\_\_\_\_\_\_\_\_\_\_\_\_ EUR (z besedo: \_\_\_\_\_\_\_\_\_\_\_\_\_\_\_ evrov xx/100).

MOL in izvajalec se dogovorita, da bo MOL v skladu z izdano odločbo v letu 2018 zagotovil izvajalcu sredstva za izvedbo projekta v višini **\_\_\_\_\_\_\_\_\_\_\_\_\_\_\_** EUR (z besedo: **\_\_\_\_\_\_\_\_\_\_\_\_\_\_\_** evrov xx/100).

**5. člen**

MOL bo dogovorjena sredstva za sofinanciranje projekta po tej pogodbi v letu 2018 nakazal na transakcijski račun izvajalca številka SI56 XXXX XXXX XXXX XXX, odprt pri \_\_\_\_\_\_\_\_\_\_ (uradni naziv banke), in sicer v dveh obrokih/in sicer:

* + do \_\_\_% odobrene vsote 30. dan po prejemu zahtevka za izplačilo prvega obroka in prvega delnega poročila o izvajanju projekta;
	+ razliko med celotno vrednostjo dogovorjene vsote in izplačilom prvega obroka 30. dan po prejemu zahtevka za izplačilo drugega obroka.

*ali*

- 100% odobrene vsote 30. dan po prejemu zahtevka za izplačilo. *(V primeru, da je projekt že izveden).*

Če zadnji dan plačilnega roka sovpada z dnem, ko se po zakonu ne dela, se za zadnji dan plačilnega roka šteje naslednji delavnik.

**6. člen**

Izvajalec se zaveže, da bo MOL dostavil (se uporabi, kadar izvajalec dostavi 2 zahtevka za izplačilo):

- **najkasneje do ...............................** zahtevek za izplačilo prvega obroka in prvo delno poročilo o izvajanju projekta,

**- najkasneje do 10. novembra 2018** zahtevek za izplačilo razlike med celotno vrednostjo dogovorjene vsote in izplačilom prvega obroka ter

- **najkasneje do 20. januarja 2019** končno vsebinsko in finančno poročilo (v nadaljevanju: končno poročilo) na predpisanem obrazcu MOL.

ALI

Izvajalec se zaveže, da bo MOL dostavil (se uporabi, kadar izvajalec dostavi 1 zahtevek za izplačilo):

* **najkasneje do ...............................** zahtevek za izplačilo sredstev in prvo delno poročilo o izvedenem projektu,
* **najkasneje do 20. januarja 2019** končno vsebinsko in finančno poročilo (v nadaljevanju: končno poročilo) na predpisanem obrazcu MOL.

Zahtevek/Zahtevke za izplačilo in poročila izvajalec pošlje na naslov: Mestna občina Ljubljana, Mestni trg 1, 1000 Ljubljana, za Oddelek za kulturo. Na zahtevku mora biti **obvezno navedena številka pogodbe C7560-18-xxxxxx,** drugače se le-ta zavrne kot nepopoln.

Prvo delno poročilo mora vsebovati opis vsebine že opravljenega dela in obračun dotedanjih stroškov izvajanega/izvedenega projekta.

Končno poročilo vključuje zaključno finančno in vsebinsko poročilo. Finančno poročilo mora obsegati obračun vseh stroškov, povezanih z izvedenim projektom, ter navedbo vseh sofinancerjev projekta z njihovim deležem sofinanciranja. Vsebinsko poročilo pa mora vsebovati evalvacijo projekta v skladu s kriteriji uspešnosti (skladnost z opredeljenimi cilji), učinkovitosti (razmerje med finančnim vložkom in rezultatom), primernosti (glede na izražene kulturne potrebe) in dostopnosti (število in struktura uporabnikov projekta).

Izvajalec mora predložiti zahtevek/zahtevke za izplačilo in končno poročilo na predpisanih obrazcih, ki so kot priloge sestavni deli te pogodbe.

Izvajalec mora za delež sofinanciranja projekta s strani MOL ob vsakem zahtevku za izplačilo in poročilu o izvajanju/izvedenem projekta/-u predložiti MOL fotokopije računov oziroma drugih knjigovodskih listin, ki vsebinsko utemeljujejo nastale stroške. Samo dejansko nastali in plačani stroški (izdatki) v času trajanja projekta, z dokazili o plačilu (le-ti se morajo nanašati na izvajalca), se štejejo za upravičene za sofinanciranje.

Skrbnik/-ca pogodbe s strani MOL bo ob predložitvi končnega poročila preveril/-a skladnost višine izplačanih proračunskih sredstev MOL z višino dejanskih stroškov za izvedbo projekta. V primeru, da MOL ugotovi, da je bilo izvajalcu izplačanih več sredstev, kot jih je dejansko porabil za izvedbo projekta ali da je delež financiranja projekta s strani MOL višji, kot je dogovorjeno s to pogodbo ali da sredstva niso porabljena za namen, dogovorjen s to pogodbo, se izvajalec zavezuje, da bo MOL povrnil neupravičeno prejeta sredstva v ugotovljeni višini, skupaj z zakonitimi zamudnimi obrestmi od dneva prejetja sredstev do dneva vračila, in sicer v roku 30 dni od prejema pisnega poziva MOL za povrnitev sredstev.

**7. člen**

Za leto 2019 bo izvajalec pozvan k predložitvi aktivnosti pri izvajanju projekta. Dodatek k pogodbi za leto 2019 bo z izvajalcem sklenjen na podlagi ovrednotenja predloženih aktivnosti in dopolnilne odločbe o sofinanciranju programa za leto 2019, ob upoštevanju letnega proračunskega indeksa za področje kulture v proračunu MOL za leto 2019. V dodatku bodo določeni tudi način nakazovanja sredstev ter roki za oddajo delnih in zaključnih poročil za leto 2019.

Višina sredstev za sofinanciranje projekta v letu 2019 bo odvisna od dogovorjenega obsega aktivnosti, od višine razpoložljivih sredstev v proračunu MOL, od ocene izvajanja dogovorjenega obsega projekta v preteklem letu s strani pooblaščenega predstavnika MOL in od ocene pristojne strokovne komisije glede načrta izvajanja projekta za posamezno proračunsko leto.

**8. člen**

V primeru, da izvajalec ne predloži poročila iz 5. oziroma 6. člena te pogodbe v pogodbeno določenem roku, MOL pisno pozove izvajalca k predložitvi poročila in določi nov rok za predložitev poročila. Če izvajalec ne predloži poročila v zahtevanem roku, lahko MOL odstopi od pogodbe. V tem primeru je izvajalec dolžan povrniti MOL vsa prejeta sredstva, skupaj z zakonitimi zamudnimi obrestmi od dneva prejetja sredstev do dneva vračila.

Če MOL ugotovi, da je potrebno poročilo izvajalca dopolniti oziroma spremeniti, določi izvajalcu primeren rok, v katerem mora izvajalec predložiti dopolnjeno oziroma spremenjeno poročilo.

Če izvajalec ne predloži dopolnjenega oziroma spremenjenega poročila v zahtevanem roku oziroma le-to še vedno ne bo ustrezno, MOL lahko odstopi od pogodbe. V tem primeru je izvajalec dolžan povrniti MOL vsa prejeta sredstva, skupaj z zakonitimi zamudnimi obrestmi od dneva prejetja sredstev do dneva vračila.

1. **člen**

Izvajalec je dolžan uporabiti sredstva, pridobljena po tej pogodbi, izključno za namen, za katerega so mu bila dodeljena. V primeru ugotovljene nenamenske porabe se prejemnik zavezuje, da bo MOL povrnil neupravičeno prejeta sredstva v ugotovljeni višini, skupaj z zakonitimi zamudnimi obrestmi od dneva prejetja sredstev do dneva vračila, in sicer v roku 30 dni od prejema pisnega poziva MOL za povrnitev sredstev.

Izvajalec lahko za projekt, ki je predmet te pogodbe, črpa finančna sredstva le v proračunskem letu 2018.

1. **člen**

V primeru, da nastopijo okoliščine, ki utegnejo vplivati na terminsko in/ali vsebinsko in/ali finančno izvedbo projekta, za katerega so dodeljena sredstva proračuna MOL, mora izvajalec nemudoma oziroma najkasneje v 15 dneh od nastanka okoliščine pisno obrazložiti in utemeljiti svoj predlog za spremembo terminske in/ali vsebinske in/ali finančne izvedbe projekta glede na predviden terminski in/ali vsebinski in/ali finančni plan. V nasprotnem primeru izvajalec izgubi pravico do nadaljnjega črpanja sredstev MOL po tej pogodbi.

Izvajalec lahko predlaga spremembo projekta samo v obsegu in na način, ki ne pomeni bistveno drugačne terminske oziroma vsebinske oziroma finančne izvedbe projekta glede na predvideni terminski in/ali vsebinski in/ali finančni plan projekta.

MOL glede na spremenjene okoliščine oceni, ali še vztraja pri dogovorjenem obsegu sofinanciranja projekta iz te pogodbe, zmanjša delež sofinanciranja po tej pogodbi ali pa odstopi od te pogodbe. V primeru, da MOL zmanjša delež sofinanciranja projekta iz te pogodbe, se pogodbeni stranki dogovorita o novih pogojih v obliki aneksov k tej pogodbi.

Spremembe se ne morejo nanašati na prenos aktivnosti ali izplačil v leto 2019.

1. **člen**

Izvajalec ne sme prenesti pravic in obveznosti iz te pogodbe na tretjo osebo brez pisnega soglasja MOL.

1. **člen**

Izvajalec se zavezuje, da bo v celoti in dosledno upošteval 10. člen Odloka o grbu, zastavi in imenu Mestne občine Ljubljana ter znaku Ljubljana (Uradni list RS, št. 32/12) in njegove morebitne spremembe. Izvajalec je dolžan pri objavah in predstavitvah projekta iz te pogodbe oz. pri vseh drugih oblikah javnega nastopanja in izdajanja publikacij, promocijskega in drugega informativnega gradiva v zvezi z njim navesti, da je njegovo izvajanje sofinanciral MOL. V primeru objave simbolov sofinancerjev mora izvajalec objaviti tudi grb s pripisom Mestna občina Ljubljana.

1. **člen**

Pogodbeni stranki se dogovorita, da sta za izvajanje te pogodbe odgovorna naslednja pooblaščena predstavnika:

- na strani MOL: **\_\_\_\_\_\_\_\_\_\_\_\_\_\_\_**, ki je skrbnik/-ca pogodbe, e. pošta: \_\_\_\_\_\_\_\_\_, tel.:\_\_\_\_\_\_\_\_\_\_\_\_,

- na strani izvajalca: \_\_\_\_\_\_\_\_\_\_\_\_\_\_\_, e. pošta: \_\_\_\_\_, tel.:\_\_\_\_\_\_\_\_\_\_\_\_

V imenu MOL ima njegov/-a skrbnik/-ca pravico:

- izvajati nadzor nad izpolnjevanjem pogodbenih obveznosti*,*

- izvajati nadzor nad namensko porabo proračunskih sredstev MOL,

- kadarkoli zahtevati vpogled v vsakršno dokumentacijo, povezano z izvajanjem projekta,

- ugotavljati skladnost izvedenega projekta s to pogodbo in

- ugotavljati smotrnost uporabe sredstev za doseganje namena in ciljev iz te pogodbe,

izvajalec pa mu je dolžan to omogočiti.

1. **člen**

MOL lahko odstopi od pogodbe in zahteva vračilo že izplačanih proračunskih sredstev, skupaj z zakonitimi zamudnimi obrestmi od dneva prejetja sredstev do dneva vračila, poleg primerov, določenih s to pogodbo, tudi v naslednjih primerih:

- če mu izvajalec ne omogoči nadzora v skladu z določili te pogodbe;

- če se ugotovi, da je izvajalec nenamensko uporabil že dobljena sredstva ali jih je pridobil na podlagi neresničnih podatkov;

- če izvajalec kako drugače krši svoje obveznosti, določene s to pogodbo.

1. **člen**

Izvajalec je dolžan članom strokovne komisije vnaprej posredovati informacijo o izvedbi projekta, ki je predmet te pogodbe.

1. **člen**

V primeru, da je pri izvedbi javnega razpisa, za izbor izvajalca po tej pogodbi ali pri izvajanju te pogodbe kdo v imenu ali na račun druge pogodbene stranke, predstavniku, zastopniku ali posredniku MOL, uslužbencu mestne uprave, funkcionarju, obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je MOL povzročena škoda ali je omogočena pridobitev nedovoljene koristi predstavniku, zastopniku ali posredniku MOL, uslužbencu mestne uprave, funkcionarju, drugi pogodbeni stranki ali njenemu predstavniku, zastopniku, posredniku, je ta pogodba nična.

MOL bo na podlagi svojih ugotovitev o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

1. **člen**

Vse spremembe in dopolnitve te pogodbe se dogovorijo v obliki pisnih aneksov k pogodbi.

1. **člen**

Morebitne spore iz te pogodbe bosta pogodbeni stranki reševali sporazumno. Če sporazumne rešitve ne bi mogli doseči, je za reševanje sporov pristojno sodišče v Ljubljani.

1. **člen**

Ta pogodba je sklenjena in začne veljati z dnem, ko jo podpišeta obe pogodbeni stranki in je sestavljena v treh enakih izvodih, od katerih prejme izvajalec en izvod in MOL dva izvoda.

|  |  |
| --- | --- |
| Številka: | Številka pogodbe: C7560-18-xxxxxx  |
| Datum: | Številka dok. DS.:Datum: |
|  |  |
| IZVAJALEC (navesti uradni naziv) | MESTNA OBČINA LJUBLJANA |
|  | ŽUPAN |
|  |  |
| Zastopnik/-ca | Zoran JANKOVIĆ |

1. Kadar je izvajalec davčni zavezanec, se uporabi oblika: Identifikacijska številka za DDV: SI xxxxxxxx

Kadar izvajalec ni davčni zavezanec, se uporabi oblika: davčna številka: xxxxxxxx [↑](#footnote-ref-1)